stanford-oval/wikipedia huggingface dataset:
Brittany Tiplady
Aiheesta muualla

Brittany Tiplady Internet Movie Databasessa. (englanniksi)
Brittiläisen Kolumbian lippu

Brittiläisen Kolumbian lippu
Brittiläisen Kolumbian lippu on Kanadalle kuuluvan Brittiläisen Kolumbian provinssin tunnus. Se hyväksyttiin viralliseksi lipuksi 14. kesäkuuta 1960.
Lipun yläosan Union Jack ja sen kruunu kuvaavat provinssin brittiläistä perintöä. Siniset ja valkoiset aaltoviivat kuvaavat provinssin sijaintia Tyynen valtameren ja Kalliovuorten välissä. Laskeva aurinko symboloi provinssin olevan Kanadan läntisin provinssi.
Best of Both Worlds Tour

Best of Both Worlds Tour oli vuonna 2007–2008 järjestetty, Pohjois-Amerikkaa kiertänyt konserttikiertue, jossa esiintyivät laulaja-lauluntekijä sekä näyttelijä Miley Cyrus. Cyrus tunnetaan Disney Channelilla tulevasta nuortensarjasta Hannah Montana, ja konsertilla hän esiintyi sekä sooloartistina että Hannah Montanan roolissa. Konsertti on saanut nimensä, sillä Best Of Both Worlds (suomeksi "molempien maailmojen parhaat puolet") kuvaa sarjan pääjuonta, ja konsertti sisälsikin Hannah Montana - sarjasta tuttuja lauluja. Konsertin liput olivat eniten haluttuja lippuja vuonna 2007. Konsertin koreografiasta vastasi Kenny Ortega, joka myös suunnitteli/loi ja ohjasi koko konsertin. Ortega on tehnyt muitakin tunnettuja elokuvia, kuten ohjannut ja luonut koreografian musikaalielokuviin High School Musical, High School Musical 2 ja The Cheetah Girls 2. Konsertti nauhoitettiin livealbumiksi huhtikuussa 2008. Konsertissa lämmittelijäyhtyeinä toimivat Jonas Brothers, Aly & AJ sekä Everlife. Seuraavan konsertin Cyrus teki vuonna 2009, joka kantaa nimeä Wonder World Tour.
Esitetyt kappaleet > Avajaiset > Jonas Brothers

"Kids of the Future"
"Just Friends"
"That's Just the Way We Roll"
"Hello Beautiful"
"Goodnight and Goodbye"
"Hold On"
"SOS"
Esitetyt kappaleet > Avajaiset > Aly & AJ

"Closure"
"Division"
"Potential Breakup Song"
"Insomniatic"
"Bullseye"
"No One"
"Like Whoa"
Esitetyt kappaleet > Hannah Montana

"Rock Star"
"Life's What You Make It"
"Just Like You"
"This Is The Life" (vain valikoituina päivämäärinä)
"If We Were A Movie" (vain valikoituina päivämäärinä)
"Old Blue Jeans"
"Nobody's Perfect"
"Pumpin' Up the Party"
"I Got Nerve"
"We Got the Party" (ft.Jonas Brothers)
"Rock and Roll All Nite" (ft. Aly & AJ tai Everlife)
Huomautus: Kappaleen "We Got the Party" aikana Cyrusin taustatanssija Ashlee Nino otti lavan halttunsa viihdyttämällä yleisöä heidän odottaessaan Hannah Montanaa noin 30 sekunnin ajan, jotta Cyrus voi vaihtaa vaatteensa tulevaa kappaletta varten.
Esitetyt kappaleet > Tauko > Jonas Brothers

"When You Look Me in the Eyes"
"Year 3000"
Esitetyt kappaleet > Tauko > Aly & AJ

"Chemicals React"
"Rush"
Esitetyt kappaleet > Miley Cyrus

"Start All Over"
"Good and Boken" (Ei esiinny elokuvassa)
"See You Again"
"Let's Dance"
"Right Here"
"East Northumberland High" (Ei esiinny elokuvassa)
"G.N.O. (Girl's Night Out)"
"The Best of Both Worlds"
Esitetyt kappaleet > Ylimääräinen numero

"I Miss You", omistettu Cyrusin isoisälle, joka menehtyi. Kappale esiintyy konserttielokuvassa kappaleen "East Northumberland High" tilalla.
Esitetyt kappaleet > Ylimääräiset numerot valikoituina päivinä

"Ready, Set, Don't Go" (ft. Billy Ray Cyrus ja Brandi Cyrus kitaran kanssa)
"Clear" (Cyrus lauloi tämän kappaleen ainoastaan viimeisenä konsertti-iltanaan ja totesi myös: "Tämä on ensimmäinen kerta kun ikinä laulan tämän livenä")
Kuvia konserttikiertueesta

Hannah Montana
Hannah Montana
Hannah Montana
Hannah Montana
Hannah Montana
Miley Cyrus
Miley Cyrus
Miley Cyrus
Miley Cyrus
Miley Cyrus
Miley Cyrus
Miley Cyrus ja Billy Ray Cyrus
Miley Cyrus ja taustatanssijat
Lavasteita
Konsertti oli myyty loppuun
Aiheesta muualla

Kuvia tai muita tiedostoja aiheesta Best of Both Worlds Tour Wikimedia Commonsissa
Baidaratanlahti

Baidaratanlahti (ven. Байдарацкая губа, Baidaratskaja guba) on Karanmeren Jamalin niemimaan länsipuolelle jäävä lahti Venäjän Jamalin nenetsien autonomisen piirikunnan pohjoisrannalla. Lahti on noin 180 kilometriä pitkä ja leveimmillään noin 78 kilometriä leveä. Lahti on varsin matala, sen keskisyvyys on noin 20 metriä.
Baidaratanlahti Karanmeren eteläreunalla punaisella korostettuna.
Tämä Karanmeren lahti on saanut nimensä sinne laskevan Baidarata-joen (joskus Baidarat) mukaan. Nimitys on esiintynyt kartoissa 1800- ja 1900-luvulta lähtien. Suurimman osan vuodesta lahti on jäässä. Kesällä meriveden pintalämpötila kohoaa 5-6 Celsius-asteeseen.
Äskettäinmilloin? kaasuyhtiö Gazprom laski Baidaratanlahden pohjalle lahden poikki kulkevan kaasuputkiston yhteistyössä hollantilaisen ruoppausyhtiön kanssa. Tämä putkistotyö on osa Gazpromin Jamalin megaprojektiin kuuluvaa 1100 kilometriä pitkän maakaasun siirtoputkiston rakentamista välille Bovanenkovo- Komin tasavallan Uhta. Kahdeksasta rinnakkaisesta kaasuputkesta koostuvan putkiston meressä kulkevan osuuden pituus on noin 67 kilometriä ja suurin syvyys 22 metriä.
Aiheesta muualla

Baidarata-joki venäjän vesistötietokannassa (venäjäksi)
Benzelstierna

| Benzelstierna |
| --- | --- |
 Suvun vaakuna
Perustaja:  Henrik Jacobsson
Benzelstierna on Ruotsin ritarihuoneeseen kirjatettu aatelissuku numero 1628. Suku on lähtöisin Bentzebyn kylästä, mistä tohtori Erik Benzelius vanhempi (1632–1709) muodosti sukunimensä. Hänen seitsemästä pojastaan viisi aateloitiin nimellä Benzelstierna. Kaksi muuta olivat arkkipiispat Erik Benzelius nuorempi (1675–1743) ja Jakob Benzelius (1683–1747). Suvun muita jäseniniä ovat kirjastonhoitaja Gustaf Benzelstierna (1687–1747), Västeråsin piispa Lars Benzelstierna (1719–1800) ja valtiollinen seikkailija Lars Benzelstierna (1759–1808).
Bokken

Valkotamminen bokken (daitō) tsuballa.
Kata-harjoittelussa käytettävä tammipuinen lyhyt harjoittelumiekka kodachi
Bokken (jap. 木剣 : bokken / 木刀 : bokutō) ("puumiekka") on puusta valmistettu harjoittelumiekka, joka on muotoiltu japanilaisen yksiteräisen, kaarevan miekan, katanan mukaan. Bokkenit ovat käytössä harjoittelumiekkoina japanilaisissa taistelu- ja budōlajien harjoituksissa, kuten esimerkiksi kenjutsussa,  aikidossa sekä iaidossa.
Bokkenia ei pidä sekoittaa shinaihin, joka on bambumiekka jota käytetään kendossa harjoituksissa. Kendossakin bokkenia kyllä käytetään kendo kata- ja perustekniikoiden kihon-harjoitteluun.
Bokkentyypit

Bokkeneita on eri tyyppejä;
daitō (katanan kokoinen);
shoto tai wakizashi bo (wakizashin kokoinen);
tanto bo (tantōn kokoinen);
suburi, jotka voivat olla katanan tai wakizashin kokoisia, mutta näitä painavampia.
Historia

Bokken on yhtä vanha kuin muutkin japanilaiset miekat, ja niitä käytettiin harjoittelumiekkana. Bokken voi kuitenkin olla myös tappava ase; Maa, vesi, tuli, tuuli ja tyhjyys -kirjan kirjoittanut kenjutsumestari Miyamoto Musashi tuli tunnetuksi muun muassa siitä, että hän taisteli täysin varustautuneita vastustajia vastaan pelkästään yhdellä tai kahdella bokkenilla varustautuneena.
Käyttö

Bokken on harjoittelumiekka, jota käytetään koska se on teräsmiekkaan verrattuna turvallisempi käyttää.
Iaidossa bokkenia käytetään alkeistasolla, kun harjoittelijalla ei ole käytössään iaitoa tai hän ei vielä ole saavuttanut tasoa, jossa metallinen iaito olisi harjoittelussa turvallinen. Joissakin katoissa, jotka suoritetaan kontaktissa, veteraani-iaidokatkin voivat käyttää bokkenia turvallisuussyistä.
Myös muissa lajeissa, kuten kenjutsussa, aikidossa ja ninjutsussa bokkeneita käytetään harjoituksissa.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa Bokkenista (Arkistoitu – Internet Archive)
Bhinneka Tunggal Ika

"Bhinneka Tunggal Ika" kuvattuna Indonesian vaakunassa.
Bhinneka tunggal ika on Indonesian valtion tunnuslause. Se on vanhaa jaavan kieltä ja se käännetään usein vapaasti 'erilaisuudessaan yhtenäinen'. Tunnuslause tulee eräästä Mpu Prapañcan noin 1300-luvulla kirjoittamasta runosta.
Brasilian Grand Prix 1985

|  Brasilian Grand Prix 1985  |
| --- | --- |
 1. osakilpailu 16 osakilpailusta kaudella 1985. 

Päivämäärä:  7. huhtikuuta 1985
Sijainti:  Jacarepagua, Rio de Janeiro
Ratatyyppi:  moottorirata
Radan pituus:  5,031 km
Kilpailun pituus:  61 kierrosta, 306,891 km
Sää:  kuiva
Paalupaikka
Kuljettaja:   Michele Alboreto   (Ferrari)
Paaluaika:  1.27,768
Palkintokoroke
Voittaja:   Alain Prost   (McLaren)
Toinen:   Michele Alboreto   (Ferrari)
Kolmas:   Elio de Angelis   (Lotus)
Nopein kierros
Kuljettaja:   Alain Prost   (McLaren)
Kierrosaika:  1.36,702 (kierroksella 34)
Brasilian Grand Prix 1985 oli Formula 1 -sarjan osakilpailu, joka ajettiin 7. huhtikuuta 1985 Jacarepaguan radalla. Kilpailu oli kauden ensimmäinen, ja sen voitti McLarenin Alain Prost.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Alain Prost | McLaren-TAG | 61 | 1.41.26,115 | 6 | 9 |
| 2 | 27 |  Michele Alboreto | Ferrari | 61 | + 3,259 | 1 | 6 |
| 3 | 11 |  Elio de Angelis | Lotus-Renault | 60 | + 1 krs. | 3 | 4 |
| 4 | 28 |  René Arnoux | Ferrari | 59 | + 2 krs. | 7 | 3 |
| 5 | 15 |  Patrick Tambay | Renault | 59 | + 2 krs. | 11 | 2 |
| 6 | 26 |  Jacques Laffite | Ligier-Renault | 59 | + 2 krs. | 15 | 1 |
| 7 | 4 |  Stefan Johansson | Tyrrell-Ford | 58 | + 3 krs. | 23 |   |
| 8 | 3 |  Martin Brundle | Tyrrell-Ford | 58 | + 3 krs. | 21 |   |
| 9 | 10 |  Philippe Alliot | RAM-Hart | 58 | + 3 krs. | 20 |   |
| 10 | 16 |  Derek Warwick | Renault | 57 | + 4 krs. | 10 |   |
| 11 | 18 |  Thierry Boutsen | Arrows-BMW | 57 | + 4 krs. | 12 |   |
| 12 | 24 |  Piercarlo Ghinzani | Osella-Alfa Romeo | 57 | + 4 krs. | 22 |   |
| 13 | 9 |  Manfred Winkelhock | RAM-Hart | 57 | + 4 krs. | 16 |   |
| Kesk. | 17 |  Gerhard Berger | Arrows-BMW | 51 | Ripustukset | 19 |   |
| Kesk. | 12 |  Ayrton Senna | Lotus-Renault | 48 | Sähköt | 4 |   |
| Kesk. | 23 |  Eddie Cheever | Alfa Romeo | 42 | Moottori | 18 |   |
| Kesk. | 29 |  Pierluigi Martini | Minardi-Ford | 41 | Moottori | 25 |   |
| Kesk. | 1 |  Niki Lauda | McLaren-TAG | 27 | Polttoaineen syöttö | 9 |   |
| Kesk. | 25 |  Andrea de Cesaris | Ligier-Renault | 26 | Onnettomuus | 13 |   |
| Kesk. | 22 |  Riccardo Patrese | Alfa Romeo | 20 | Rengasrikko | 14 |   |
| Kesk. | 6 |  Keke Rosberg | Williams-Honda | 10 | Turbo | 2 |   |
| Kesk. | 8 |  Francois Hesnault | Brabham-BMW | 9 | Onnettomuus | 17 |   |
| Kesk. | 5 |  Nigel Mansell | Williams-Honda | 8 | Pakoputki | 5 |   |
| Kesk. | 21 |  Mauro Baldi | Spirit-Hart | 7 | Turbo | 24 |   |
| Kesk. | 7 |  Nelson Piquet | Brabham-BMW | 2 | Voimansiirto | 8 |   |
Lähde:
Bhilai

| Bhilai भिलाई |
| --- | --- |
 Bhilain rautatieasema
 Bhilai
 Koordinaatit: 21°12′30″N, 81°22′43″E 
Valtio:  Intia
Osavaltio:  Chhattisgarh
Piirikunta:  Durg
Korkeus:  293 m
Väkiluku (2011):  625 697
Infobox OKVirheellinen NIMI-arvo: 
Bhilai tai Bhilai Nagar on Intian Chhattisgarhin osavaltion toiseksi suurin kaupunki. Se sijaitsee parikymmentä kilometriä osavaltion pääkaupungista Raipurista länteen. Vuoden 2011 väestönlaskennan mukaan kaupungissa asui 625 697 asukasta. Bhilain ja Durgin kaupunki ovat kasvaneet toisiinsa kiinni.
Kaupungissa toimii yksi maailman suurimmista terässulatoista, joka työllistää yli 50 000 ihmistä, mikä on lähes kymmenesosa kaupungin asukkaista. Rautamalmi saadaan läheisistä kaivoksista.[lähde? ]
Bhilai sijaitsee noin kolmensadan metrin korkeudessa. Siellä vallitsee Köppenin ilmastoluokituksen mukaan trooppinen ilmasto. Sadetta saadaan kesäkuun ja lokakuun välisenä aikana noin 1 110 millimetriä. Muulloin sataa alle 30 millimetriä kuukaudessa. Vuosittainen sademäärä on noin 1 190 millimetriä. Keskimääräiset lämpötilat vaihtelevat joulukuun 20 °C:n ja toukokuun 35 °C:n välillä.
Brasilian Grand Prix 1980

Brasilian Grand Prix 1980 oli Formula 1 -sarjan osakilpailu, joka ajettiin 27. tammikuuta 1980 Interlagosin radalla Brasiliassa. Kilpailun voitti Renault'lla ajanut René Arnoux.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 16 |  René Arnoux | Renault | 40 | 1.40.01,33 | 6 | 9 |
| 2 | 12 |  Elio de Angelis | Lotus-Ford | 40 | + 21,86 | 7 | 6 |
| 3 | 27 |  Alan Jones | Williams-Ford | 40 | + 1.06,11 | 10 | 4 |
| 4 | 25 |  Didier Pironi | Ligier-Ford | 40 | + 1.40,13 | 2 | 3 |
| 5 | 8 |  Alain Prost | McLaren-Ford | 40 | + 2.25,41 | 13 | 2 |
| 6 | 29 |  Riccardo Patrese | Arrows-Ford | 39 | + 1 krs. | 14 | 1 |
| 7 | 9 |  Marc Surer | ATS-Ford | 39 | + 1 krs. | 20 |  |
| 8 | 6 |  Ricardo Zunino | Brabham-Ford | 39 | + 1 krs. | 18 |  |
| 9 | 21 |  Keke Rosberg | Fittipaldi-Ford | 39 | + 1 krs. | 15 |  |
| 10 | 30 |  Jochen Mass | Arrows-Ford | 39 | + 1 krs. | 16 |  |
| 11 | 7 |  John Watson | McLaren-Ford | 39 | + 1 krs. | 23 |  |
| 12 | 3 |  Jean-Pierre Jarier | Tyrrell-Ford | 39 | + 1 krs. | 22 |  |
| 13 | 23 |  Bruno Giacomelli | Alfa Romeo | 39 | + 1 krs. | 17 |  |
| 14 | 4 |  Derek Daly | Tyrrell-Ford | 38 | + 2 krs. | 24 |  |
| 15 | 20 |  Emerson Fittipaldi | Fittipaldi-Ford | 38 | + 2 krs. | 19 |  |
| 16 | 2 |  Gilles Villeneuve | Ferrari | 36 | Kaasu | 3 |  |
| Kesk. | 22 |  Patrick Depailler | Alfa Romeo | 33 | Sähköt | 21 |  |
| Kesk. | 15 |  Jean-Pierre Jabouille | Renault | 25 | Turbo | 1 |  |
| Kesk. | 5 |  Nelson Piquet | Brabham-Ford | 14 | Jousitus | 9 |  |
| Kesk. | 26 |  Jacques Laffite | Ligier-Ford | 13 | Sähköt | 5 |  |
| Kesk. | 14 |  Clay Regazzoni | Ensign-Ford | 13 | Moottori | 12 |  |
| Kesk. | 1 |  Jody Scheckter | Ferrari | 10 | Moottori | 8 |  |
| Kesk. | 11 |  Mario Andretti | Lotus-Ford | 1 | Ulosajo | 4 |  |
| Kesk. | 28 |  Carlos Reutemann | Williams-Ford | 1 | Vetoakseli | 11 |  |
| DNQ | 10 |  Jan Lammers | ATS-Ford |  |  |  |  |
| DNQ | 18 |  Dave Kennedy | Shadow-Ford |  |  |  |  |
| DNQ | 17 |  Stefan Johansson | Shadow-Ford |  |  |  |  |
| DNQ | 31 |  Eddie Cheever | Osella-Ford |  |  |  |  |
Muuta

Paalupaikka: Jean-Pierre Jabouille – 2.21,40
Nopein kierros: René Arnoux – 2.27,31 (kierroksella 22)
Elio de Angelisin uran ensimmäinen palkintosija
Didier Pironin ensimmäinen eturivin lähtöruutu (2.)
Bhimeshwor

| Bhimeshwor (भिमेश्वर, Bhimeshwar) |
| --- | --- |
 Bhimeshwor
 Koordinaatit:  
Valtio:  Nepal
Kehitysalue:  Keskinen
Vyöhyke:  Janakpur
Piirikunta:  Dolakha
Perustettu:  31.1.1997
Pinta-ala  ():  
 – Kokonaispinta-ala:  65,0 km²
Korkeus:  1967 (Charikot),  890-2290 (kaikki taajamat) m
Väkiluku (2011)  ():  22 537
Aikavyöhyke:  UTC+5:45
 
 www.bhimeshwor.gov.np 
Infobox OKVirheellinen NIMI-arvo: 
Bhimeshwor tai Bhimeshwar (nepaliksi भिमेश्वर) on kaupunki Nepalin Keskisen kehitysalueen Janakpurin vyöhykkeen pohjoisosan Dolakhan piirikunnassa. Kaupungin keskustaajama on nimeltään Charikot (nepaliksi चरिकोट) ja se sijaitsee linnuntietä noin 73 kilometriä pääkaupunki Kathmandusta itään.
Kaupunki perustettiin Nepalin kalenterin (Vikram Sambat) mukaan 18. Magh 2053 eli länsimaalaisittain 31. tammikuuta 1997 yhdistämällä neljä kyläkomiteaa (VDC): Makaibari, Charikot, Dolakha ja Mati.
Länsimaisen kalenterin mukaan vuonna 2011 suoritetussa väestönlaskennassa kaupungissa oli 6 076 taloutta, joihin kuului 22 537 asukasta. Kaupunki on 186 557 asukkaan Dolakhan   piirikunnan hallinnollinen keskus. Kaupungin pinta-ala on 65,0 neliökilometriä.
Näkymä Bhimeshworin kaupungin keskustaajama Charikotista.
Bobrikovin murha

Tuntemattomaksi jääneen tekijän piirros Bobrikovin murhasta
Kenraalikuvernööri Nikolai Bobrikovin murha 16. kesäkuuta 1904 lienee Suomen tunnetuin poliittinen murha. Kenraalikuvernöörin murhasi Suomen senaatissa työskennellyt kansallismielinen aktivisti Eugen Schauman.
Tausta ja suunnittelu > Bobrikov Suomessa

Vuonna 1898 keisari Nikolai II nimitti Suomen kenraalikuvernööriksi kenraali Nikolai Bobrikovin. Hänen maailmankatsomuksensa oli konservatiivinen ja nationalistinen, minkä vuoksi häntä pidettiin luonnollisena valintana virkaan. Ennen Suomeen lähtemistään Bobrikov laati mietelmän siitä, millaisia uudistuksia hän pyrkisi Suomessa tekemään. Tämä mietelmä heijasteli Bobrikovin maailmankatsomusta ja sen keskeisimmät tavoitteet olivat Suomen ja Venäjän poliittisten, taloudellisten ja sotilaallisten järjestelmien yhtenäistäminen ja Suomen venäläistäminen. Nikolai II suhtautui tähän mietelmään myönteisesti ja antoi tälle valtuudet toteuttaa sitä.
Bobrikov kohtasi kautensa runsaasti passiivista vastarintaa ja turvautui karkotuksiin, virkamiesten kierrättämiseen ja lehdistön rankkaan sensurointiin. Hän joutui myös kasvattamaan rooliaan Suomen hallinnossa nujertaakseen vastarinnan. Bobrikov nähtiin Suomessa venäläisen imperialistisen sortopolitiikan henkilöitymynä jo pelkästään oman ohjelmansa vuoksi, mutta myös siksi, että tämä oli ollut virassaan paljon aikaansaavempi kuin edeltäjänsä. Useammat aktivistipiirit alkoivat puhua kenraalikuvernöörin murhasta. Murhan toivottiin kääntävän keisarin huomio Suomeen ja lopettavan sortopolitiikka.
Tausta ja suunnittelu > Schaumanin suunnittelutyö

Eugen Schauman oli Helsingin yliopistossa hallintoa opiskellut virkamies, jonka isä oli toiminut senaattorina. Schauman oli saanut perheestään isänmaalliset arvot, minkä on myöhemmin arvioitu osasyy hänen motivaatiolleen. Toisaalta syyksi on myös epäilty epäonnistunutta kosintaa. Schauman oli tietoinen muiden aktivistiryhmien halusta murhata Bobrikov, mutta Schauman päätti toimia yksin.
Alkujaan Schaumanin oli tarkoitus murhata Bobrikov viikkoa aikaisemmin 9. kesäkuuta, mutta ei hänen ei onnistunut päästä senaatin tiloihin huomaamatta. Näin ollen murha siirtyi viikolla päivään, jonka päätteeksi Bobrikovin oli määrä lähteä viettämään kesälomaansa.
Schauman eritteli motivaatiotaan tekstissä, jonka hän oli kirjoittanut vain pari päivää ennen murhaa:
Vapaus on itse oma päämääränsä. Tietyin ja varsin pienin rajoituksin se on jokaisen ihmisen luovuttamaton etuoikeus, jota ei mikään ulkonainen mahti voi häneltä riistää. Ihmisellä ei ole oikeutta luopua siitä omalta osaltaan, vielä vähemmän lastensa puolesta. Vapaus on itsekunnioituksen perusta, ja ilman sitä suuri oppi ihmisen siveellisestä vastuusta olisi pelkkää valhetta ja petosta. Vapaus on pyhä asia ja vapaudenrakkaus sydämeemme syvään juurtunut luonnonvietti. Rakastatko maatasi? Hyvä, pidä mielessäsi Ibsenin sanat: ’Vaikka antaisit kaiken, mutta et elämääsi, et ole antanut mitään’
Päivää ennen tekoaan, 15. kesäkuuta, Schauman oli ampumaradalla harjoittelemassa. Maalitaulussa oli kuvattuna parrakas venäläinen, jolle oli piirretty sydän rinnan korkeuteen. Maalitaulua liikuteltiin nuoran avulla, ja tästä vastasi nuori mies nimeltä Edvard Ellman. Harjoituksen jälkeen tyytyväinen Schauman oli lähdössä ampumaradalta ja Ellman kysyi häneltä syytä maalitauluun, joka oli tavallisuudesta poikkeava. Schaumanin kerrotaan vastanneet "Huono vihollinen se, joka pysyy ammuttaessa paikallaan!"
Murhan toteuttaminen

Koska Schauman työskenteli senaatissa, hän oli hyvin tietoinen siitä, missä kenraalikuvernööri liikkui ja mihin aikaan. Hän saapui nykyisen senaatin päärakennukseen 16. kesäkuuta, koska tiesi Bobrikovin saapuvan sinne johtamaan talousosaston kokousta. Kello 11 aikaan aamupäivästä Schauman yllätti Bobrikovin senaatin portaikossa. Aseenaan Schaumanilla oli FN Browning M1900 -pistooli.
Schauman astui Bobrikovin eteen ja veti esiin aseensa. Hän ampui kenraalikuvernööriä ensin kolme kertaa. Bobrikovin ammuttuaan hän otti pari askelta taaemmas ja teki itsemurhan ampumalla kaksi laukausta sydämeensä.
Murhan jälkeisten välittömien tapahtumien yksi silminnäkijä oli senaatissa työskennellyt vahtimestari J. Envall, joka kertoi 1950-luvulla Ylelle, miten hän oli nähnyt Schaumanin lyyhistyneen maahan itsemurhansa jälkeen ja Bobrikovin jatkaneen matkaansa kohti talousosaston kokoushuonetta. Envall ei kuitenkaan nähnyt itse murhaa, mutta kuuli kyllä laukaukset, joita hänen mukaansa oli vain neljä: kolme Bobrikoviin ja yksi Schaumaniin. Hän poistui paikalta poliisien ja muiden venäläisten viranomaisten saapuessa selvittämään tapausta. Poliisit kuulustelivat myöhemmin Envallia, jonka oli tarkoitus lähteä vaimonsa perään maaseudulle.
Haavoittunut Bobrikov vietiin Helsingin kirurgiseen sairaalaan, kun hän oli kieltäytynyt venäläisestä sotilassairaalasta aivan Senaatintorin reunalla. Häntä operoitiin useita tunteja, mutta vammat erityisesti sisäelimissä olivat liian vakavat, jotta kenraalikuvernööri oltaisiin voitu pelastaa. Bobrikov kuoli seuraavana aamuna.
Murhan jälkeen Schaumanin hallusta löytyi keisarille osoitettu kirje, jossa hän pyysi hallitsijaa kiinnittämään huomiota Suomen asioihin perustellen tekoaan Bobrikovin suorittamilla laittomuuksilla. Schauman halusi näyttäytyä ennemminkin keisarin uskolliselta alamaiselta kuin vallankumoukselliselta toimijalta. Kirjeessään keisarille Schauman kirjoittaa:
On hirveää ottaa toinen ihminen hengiltä. Omalla elämälläni olen minä sovittava rikokseni. Tehtyäni tämän päätöksen olen minä saanut rauhan; tyynenä ja iloisena menen nyt kuolemaan
Muistaminen

Murhapaikalla Valtioneuvoston linnan portaikossa paljastettiin elokuussa 1933 muistotaulu, jossa lukee Eugen Schaumanin nimen ja murhan päivämäärän ohella latinaksi Se pro patria dedit, ’antanut itsensä isänmaan puolesta’.
Populaarikulttuurissa

Bobrikovin murha on dramatisoitu kolmessa suomalaisessa elokuvassa: Kajastus (1930), Helmikuun manifesti (1939) ja Luottamus (1976). Niistä jokaisessa se on kuvattu aidolla tapahtumapaikalla Valtioneuvoston linnan portaikossa ja Schaumania esittää jokaisessa hänen sukulaisensa: kahdessa ensimmäisessä elokuvassa Runar Schauman ja kolmannessa tämän poika Göran Schauman. Bobrikovin murhasta kertoo myös Yleisradion tuottama ja Åke Lindmanin ohjaama ruotsinkielinen televisioelokuva Viisi laukausta senaatissa (1992), jonka innoittajana oli historiantutkija Seppo Zetterbergin samanniminen kirja vuodelta 1986. Ylen myös tuottamassa historiallisessa televisiosarjassa Aktivistit (2019) on Schaumanista ja Bobrikovin murhasta kertova jakso. Bobrikovin murhaan viitataan myös muun muassa elokuvissa Aktivistit (1939) ja Sibelius (2003), joissa sitä ei näytetä suoraan.
Aiheesta muualla

Muuan 25-vuotismuistopäivä, Suomen Kuvalehti, 15.06.1929, nro 24, s. 37, Kansalliskirjaston digitaaliset aineistot
30 vuotta Eugen Schauman'in sankarityöstä, Helsingin Sanomat, 16.06.1934, nro 159, s. 4, Kansalliskirjaston digitaaliset aineistot
Eugen Schaumanin muistolle omistettiin tänään tilaisuus valtioneuvoston linnassa. Kunniakäyntejä muistotaulun luona, Ilta-Sanomat, 16.06.1934, nro 136, s. 1, Kansalliskirjaston digitaaliset aineistot
Bobrikovin surman aikana Parisissa, Helsingin Sanomat, 17.06.1934, nro 160, s. 8, Kansalliskirjaston digitaaliset aineistot
Kenraalikuvernööri Bobrikovin murha. Mitalin toinenkin puoli, Suomen Sosialidemokraatti, 17.06.1934, nro 160, s. 6, Kansalliskirjaston digitaaliset aineistot
Bhishma

T-90S "Bhishma"
Bhishma on venäläinen T-90-panssarivaunu, joka on ostettu suoraan Venäjältä Intian armeijan käyttöön tai valmistettu venäläisellä lisenssillä Intiassa, missä on ennestään kokemusta T-72:n lisenssivalmistuksesta. Projekti käsitti kaikkiaan 310 panssarivaunua.
Ensimmäiset 124 vaunua toimitettiin Venäjällä valmiiksi koottuina, toiset 86 puoliksi koottuina ja 100 osina. Kokoamisen Intiassa suoritti Intian puolustusministeriön Avadi Heavy Vehicles Factory Tamil Nadun Chennaissa.  Ensimmäiset kootut Bhishmat tehdas tuotti 7. tammikuuta 2004.
Ostetut 310 vaunua ylittävän määrän Intia valmistaa itse lisenssivalmistuksena Venäjän Intialle siirtämän teknologian avulla. Panssarivaunujen aseistuksen Intia pyrkii valmistamaan myös itse lisenssillä.
Bhishma
T-90:ssä pitäisi olla parempi pimeätoimintakyky ja operoitavuus taistelukentällä kuin Pakistanin ostamissa T-80:ssä. Pakistania pidetään todennäköisimpänä vihollisena, jos Intia joutuisi sotaan.[lähde? ]
Intialaisessa mekanisoidussa rykmentissä on 46 taistelupanssarivaunua. Bhishmat korvaavat T-54:ia ja T-55:ia mahdollisesti viidessä rykmentissä.